ฮั่งเส็งปิดเช้าร่วง 237.59 จุด เหตุวิตกผลประกอบการเอกชนสหรัฐ
ฮั่งเส็งปิดเช้าร่วง 237.59 จุด เหตุวิตกผลประกอบการเอกชนสหรัฐ
24 ก.ค. 2558

ดัชนีฮั่งเส็งตลาดหุ้นฮ่องกงปิดตลาดเช้าอ่อนตัวลง โดยดัชนีฮั่งเส็งลดลง 237.59 จุด หรือ 0.94% ปิดภาคเช้าที่ 25,161.26 จุด โดยได้รับปัจจัยลบจากการร่วงลงของตลาดหุ้นนิวยอร์ก หลังจากบริษัทจดทะเบียนหลายแห่งในสหรัฐเปิดเผยผลประกอบการที่ย่ำแย่
นอกจากนี้ ตลาดยังได้รับแรงกดดันจากข้อมูลภาคการผลิตเบื้องต้นจีนที่ย่ำแย่ หลังจากมาร์กิตเปิดเผยในเช้าวันนี้ว่า ดัชนีผู้จัดการฝ่ายจัดซื้อ (PMI) ภาคการผลิตเบื้องต้นของจีนในเดือนก.ค.ลดลงแตะ 48.2 ซึ่งเป็นระดับต่ำสุดในรอบ 15 เดือน จาก 49.4 ในเดือนมิ.ย.